
JONAVOS RAJONO SAVIVALDYBĖS TARYBA

SPRENDIMAS
DĖL TURTO PERDAVIMO PATIKĖJIMO SUTARTIMI 
VIEŠOSIOMS ĮSTAIGOMS

2026 m. birželio 25 d. Nr. 1TS- 
Jonava

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 2 dalies 3 punktu ir 4 dalimi, Jonavos rajono savivaldybės taryba nusprendžia:
. Perduoti Jonavos rajono savivaldybei nuosavybės teise priklausantį ir šiuo metu Jonavos rajono savivaldybės administracijos (įstaigos kodas 188769070) patikėjimo teise valdomą ilgalaikį materialųjį turtą savivaldybės sveikatos priežiūros viešosioms įstaigoms pagal turto patikėjimo sutartį 20 (dešimties) metų laikotarpiui įstaigų įstatuose numatytai veiklai vykdyti:
. viešajai įstaigai Jonavos ligoninei (įstaigos kodas 190326865) ilgalaikį materialųjį turtą (1 priedas).
. viešajai įstaigai Jonavos pirminės sveikatos priežiūros centrui (įstaigos kodas 256739230) ilgalaikį materialųjį turtą (2 priedas).
. Įgalioti Jonavos rajono savivaldybės administracijos ir viešųjų įstaigų direktorius pasirašyti 1 punkte nurodyto turto patikėjimo sutartis ir perdavimo – priėmimo aktus.
Šis sprendimas per vieną mėnesį nuo jo priėmimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, Kaunas) arba Regionų administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas; Vilniaus rūmai, Žygimantų g. 2, Vilnius). 

.	Sprendimo projekto tikslai ir uždaviniai, kiti sprendimui priimti reikalingi pagrindimai. 
Sprendimo projekto tikslas – Jonavos rajono savivaldybės administracijos patikėjimo teise valdomą ilgalaikį materialųjį turtą perduoti patikėjimo sutartimis viešosioms įstaigoms. 
Jonavos rajono savivaldybės administracija kartu su partneriais - viešąja įstaiga Jonavos pirminės sveikatos priežiūros centru (toliau – VšĮ Jonavos PSPC) ir viešąją įstaiga Jonavos ligonine (toliau – VšĮ Jonavos ligoninė) įgyvendina projektą Nr. 09-022-P-0013 „Jonavos sveikatos centro sudėtyje teikiamų sveikatos priežiūros paslaugų infrastruktūros modernizavimas“ (toliau – Projektas). Projektu siekiama pagerinti pirminės sveikatos priežiūros ir specializuotų sveikatos priežiūros paslaugų kokybę bei prieinamumą Jonavos rajono savivaldybės gyventojams. Projekto įgyvendinimo metu bus atnaujinta sveikatos priežiūros paslaugas teikiančių įstaigų infrastruktūra bei įsigyta įranga, reikalinga kokybiškoms sveikatos priežiūros paslaugoms teikti, kas pagerins paslaugų kokybę. 
Iš Projektui skirtų lėšų Jonavos rajono savivaldybės nuosavybėn įsigytas sprendimo 1 punkte nurodytas ilgalaikis materialusis turtas, kurį patikėjimo teise valdo savivaldybės administracija, tačiau faktiškai jį savo veikloje naudos VšĮ Jonavos ligoninė ir VšĮ Jonavos PSPC, todėl šioms įstaigoms tikslinga turtą perduoti valdyti pagal patikėjimo sutartį. 

. Teisinis reglamentavimas, kuriuo vadovaujantis parengtas sprendimo projektas. Keičiami/naikinami teisės aktai priimant sprendimą.
Lietuvos Respublikos vietos savivaldos įstatymo 15 straipsnio  2 dalies  19 punktas numato savivaldybės tarybos išimtinę kompetenciją įgyvendinti savivaldybei nuosavybės teise priklausančio turto savininko funkcijas įstatymų nustatyta tvarka. 
Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (toliau – Įstatymas) 12 straipsnio 1 dalis numato, kad sprendimą dėl savivaldybės turto perdavimo patikėjimo teise savivaldybės tarybos nustatyta tvarka ir atvejais priima savivaldybės taryba arba jos įgalioti savivaldybės turto valdytojai; Įstatymo12 straipsnio 2 dalies 3 punktas numato, kad savivaldybių turtas gali būti perduotas kitiems juridiniams asmenims pagal savivaldybės turto patikėjimo sutartį šio straipsnio 4 dalyje nustatytais atvejais; 12 straipsnio 4 dalis numato, kad kitiems juridiniams asmenims savivaldybių turtas patikėjimo teise gali būti perduodamas pagal paprasta rašytine forma sudaromą turto patikėjimo sutartį tik tais atvejais, kai įstatymais jiems pavesta įgyvendinti savivaldybių funkcijas. Sprendimą dėl savivaldybės turto perdavimo patikėjimo teise kitiems juridiniams asmenims priima savivaldybės taryba.

. Laukiami sprendimo priėmimo rezultatai.
Priėmus sprendimą, ilgalaikis materialusis turtas bus naudojamas įstaigų įstatuose numatytai veiklai vykdyti. Neigiamų pasekmių nenumatoma.

. Lėšų poreikis ir šaltiniai reikalingi sprendimo priėmimui.
Sprendimo priėmimui papildomų lėšų poreikis nenumatomas. 

. Antikorupcinis vertinimas.         
Vadovaujantis Lietuvos Respublikos korupcijos prevencijos įstatymo 8 straipsnio 1 dalies nuostatomis, sprendimo projekto antikorupcinis vertinimas neatliekamas, nes sprendime nenumatoma reguliuoti visuomeninių santykių, numatytų šio įstatymo 8 straipsnio 1 dalyje. 

